**Nici îngerii**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici îngerii

(exagerat de binevoitori)

nu cred orbește puzderiei de spuse

decât după ce fac inspecție gurilor

care le vântură.

Frisoanele muzicale,

luate de urechile vântului drept

geamparale volatile,

îngenunche atotascultătoarea surzenie

a spațiului în care se prostituează

emoții profetice.

Când am nevoie de priviri

pe lungimea de undă a negrelor lacune

din memoria liniștii șchiopătânde

este de-ajuns să-mi lipesc sufletul

de amintiri despre cât de înspăimântător

vor erupe

depravatele vâlvătăi de fericire

din tălpile acestor vremuri.